Document ID: 32011D0076

РЕШЕНИЕ НА КОМИСИЯТА
от 2 февруари 2011 година
за разрешаване пускането на пазара на хитин глюкан от плесен Aspergillus niger като нова хранителна съставка съгласно Регламент (ЕО) № 258/97 на Европейския парламент и на Съвета
(нотифицирано под номер C(2011) 480)
(само текстът на френски език е автентичен)
(2011/76/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (1), и по-специално член 7 от него,
като има предвид, че:
(1)
На 15 януари 2008 г. дружеството Kitozyme SA подаде заявление до компетентните органи на Белгия за пускане на пазара на хитин глюкан от плесен Aspergillus niger като нова хранителна съставка.
(2)
На 5 ноември 2008 г. компетентният белгийски орган за оценка на храните издаде доклад за първоначална оценка. В посочения доклад органът стига до заключението, че е необходимо да се направи допълнителна оценка.
(3)
На 12 март 2009 г. Комисията препрати доклада за първоначална оценка до всички държави-членки. Няколко държави-членки направиха допълнителни коментари.
(4)
Съответно, на 27 август 2009 г. бе проведена консултация с Европейския орган за безопасност на храните (ЕОБХ).
(5)
На 9 юли 2010 г. в научното си становище относно безопасността на хитин глюкан от плесен Aspergillus niger като нова хранителна съставка (2) ЕОБХ (Група по диетични храни, хранене и алергии) стигна до заключението, че хитин глюкан от плесен Aspergillus niger е безопасен при предложените условия на употреба и предложените количества на прием.
(6)
Въз основа на научната оценка е установено, че хитин глюкан от плесен Aspergillus niger отговаря на критериите, определени в член 3, параграф 1 от Регламент (ЕО) № 258/97.
(7)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Хитин глюкан от плесен Aspergillus niger, посочен в приложението, може да бъде пуснат на пазара на Съюза като нова хранителна съставка, която да се използва в хранителни добавки при максимална доза от 5 g на ден.
Член 2
Означението на хитин глюкан от плесен Aspergillus niger, разрешен с настоящото решение, върху етикета на храната, в чийто състав той влиза, е „хитин глюкан от плесен Aspergillus niger“.
Член 3
Адресат на настоящото решение е Kitozyme SA, Rue Haute Claire, 4, Parc Industriel des Hauts-Sarts, Zone 2, 4040 Herstal, Белгия.
Съставено в Брюксел на 2 февруари 2011 година.

Labels: 3
0
1
17